Komisijas dienestu darba dokuments - Pavaddokuments Priekšlikums Padomes regula par jutīgu jūras ekosistēmu aizsardzību pret grunts zvejas rīku negatīvo ietekmi tāljūras zvejā - Kopsavilkums ietekmes novērtējuma ziņojumam par pasākumiem, kurus, atbildot uz ANO Ģenerālās asamblejas aicinājumu steidzami rīkoties, varētu veikt, lai aizsargātu jutīgās dziļjūras ekosistēmas pret grunts zvejas rīku kaitīgo ietekmi {COM(2007) 605 galīgā redakcija} {SEC(2007) 1315} /* SEC/2007/1317 galīgā redakcija */





[pic] | EIROPAS KOPIENU KOMISIJA | Briselē, 17.10.2007 SEC(2007) 1317 KOMISIJAS DIENESTU DARBA DOKUMENTS Pavaddokuments Priekšlikums PADOMES REGULA par jutīgu jūras ekosistēmu aizsardzību pret grunts zvejas rīku negatīvo ietekmi tāljūras zvejā KOPSAVILKUMS IETEKMES NOVēRTēJUMA ZIņOJUMAM par pasākumiem, kurus, atbildot uz ANO Ģenerālās asamblejas aicinājumu steidzami rīkoties, varētu veikt, lai aizsargātu jutīgās dziļjūras ekosistēmas pret grunts zvejas rīku kaitīgo ietekmi {COM(2007) 605 galīgā redakcija}{SEC(2007) 1315} KOPSAVILKUMS IETEKMES NOVēRTēJUMA ZIņOJUMAM par pasākumiem, kurus, atbildot uz ANO Ģenerālās asamblejas aicinājumu steidzami rīkoties, varētu veikt, lai aizsargātu jutīgās dziļjūras ekosistēmas pret grunts zvejas rīku kaitīgo ietekmi Šis ziņojums ir par Komisijas pasākumiem, kurus varētu veikt pēc divus gadus ilgušā starptautiskā procesa ANO Ģenerālajā asamblejā. Šajā procesā Komisija pārstāvēja Kopienu, ievērojot nostāju, kas tika formulēta pastāvīgās konsultācijās ar dalībvalstīm. Komisija turklāt lūdza un saņēma atsauksmes no iesaistītajām aprindām un izskatīja lielu daudzumu zinātnisko atzinumu un publikāciju, kurām tās uzmanību pievērsa NVO, nozares pārstāvji un ANO Sekretariāts. Tāpēc Komisijai bija iespējams pastāvīgi vērtēt labākos veidus, kādos var risināt kaitīgo zvejas metožu problēmu saskaņā ar ietekmes novērtējumu raksturojošajiem pamatprincipiem. Patlaban Kopienai ir jāparedz adekvāti turpmākie pasākumi, lai pildītu savas starptautiskās saistības. ANO Ģenerālā asambleja jau 2004. gadā ar Rezolūciju 59/25 pievērsa pasaules uzmanību dziļjūras koraļļu rifu un citu jutīgu biotopu bojāejai. Tā aicināja steidzami rīkoties, lai novērstu kaitīgo zvejas metožu radīto apdraudējumu šīm jutīgajām ekosistēmām, un apņēmās 2006. gadā pārskata veidā novērtēt paveikto. Šā novērtējuma rezultātā 2006. gada novembrī tika formulēti konkrēti ieteikumi par grunts zvejas reglamentēšanu tādā veidā, kas ļauj risināt šo delikāto jautājumu. Komisija, pārstāvēdama Eiropas Kopienu, aktīvi iesaistījās rekomendāciju kopuma izstrādē, kuru 2006. gada 8. decembrī pieņēma ar ANO Ģenerālās asamblejas rezolūciju 61/105. Šīs starptautiskās diskusijas rezultāts tādējādi ir uzskatāms par apmierinošu, jo vairāk tāpēc, ka tas lielā mērā apstiprina Kopienas nostājas pamatotību. Šajā ziņojumā izvērtēts, kādas iespējas ir Kopienas rīcībā, lai tā varētu patiesi atsaukties ANO Ģenerālās asamblejas aicinājumiem. Analizētas šādas iespējas. 1. iespēja. Tā kā Rezolūcija 61/105 nav saistoša, netiek veiktas nekādas īpašas darbības, lai to transponētu. Tomēr šī iespēja nenozīmē, ka ES ignorētu minētās rekomendācijas. Tā paustu savu nostāju, izmantojot zvejniecības jomā notiekošo starptautisko sadarbību. Jautājums par ES kuģiem, kuri darbojas apgabalos, kas nav nevienas RZPO pārvaldībā, tiktu atstāts individuālu dalībvalstu ziņā. Šo iespēju atzina par tādu, kas nelabvēlīgi ietekmē ES starptautisko uzticamību un spēju uzņemties iniciatīvu, lai nostiprinātu starptautisko pārvaldību zvejniecībā. Turklāt ar šādu izvēli tiktu pamesti novārtā arī pienākumi, kurus ES uzliek kopējā zivsaimniecības politika. 2. iespēja. Veiktie pasākumi pārsniedz Ģenerālās asamblejas rekomendācijas, ES kuģiem tiek noteikts aizliegums, kuru ES piemēro vienpusēji. Šo iespēju atzina par tādu, kam ir būtiskas ekonomiskās sekas un nelabvēlīga sociālā ietekme uz ES flotēm. Ņēma vērā arī to, ka šāda izvēle skaidri parādītu ES ciešo apņemšanos aizsargāt jutīgas jūras ekosistēmas. Tomēr pasākuma efektivitāte ir garantēta tikai tad, ja arī citas karoga valstis aizliedz attiecīgo zveju, tāpēc ir grūti pamatot šādu ierobežojumu piemērošanu tikai ES flotei. 3. iespēja. Skaidri definēta politika un stingrs regulējums, ar kuru ievieš Ģenerālās asamblejas rekomendācijas. Šī iespēja paredz konkrētu darbību ANO rezolūcijas īstenošanai, pieņemot: a) politikas dokumentu, kurš, precizējot izvirzītos mērķus un paredzētos pasākumus, Komisijai un ES uzliek saistības starptautiskajos forumos īstenot skaidru stratēģiju, un b) regulu par Ģenerālās asamblejas ieteikto pasākumu īstenošanu attiecībā uz ES kuģiem, kuri darbojas apgabalos, kas nav nevienas RZPO pārvaldībā. Šo iespēju atzina par tādu, kas pierāda ES apņemšanos sasniegt izvirzīto mērķi, nostiprina ES uzticamību un spēju uzņemties vadību starptautiskajā vidē. Šāda izvēle iepriekšēja novērtējuma procedūras veidā ietekmēs valsts iestādes, kuras atbild par attiecīgo noteikumu īstenošanu, taču tā ļaus arī turpināt zvejas darbības, kas ir videi nekaitīgas. Rezultātā sistēma darbosies tā, lai nodrošinātu jutīgu jūras ekosistēmu aizsardzību. Ziņojumā secināts, ka jāizvēlas 3. iespēja. Tajā atzīts, ka Komisijai tiešām būtu jāpieņem politikas dokuments (paziņojums Padomei un Eiropas Parlamentam), lai skaidri formulētu problēmas risināšanas stratēģiju, ņemot vērā saistības, kas izriet no tā, ka starptautiskā mērogā Kopienas nozvejas apjomi ir ļoti būtiski un ka Kopienas ūdeņos tā ir galvenais zvejniecību reglamentējošais spēks. Turklāt ziņojumā secināts, ka steidzami jāpieņem regula, kuru piemērotu ES flotēm, kas darbojas tāljūras apgabalos, kuri nav nevienas reģionālās zivsaimniecības organizācijas (RZPO) pārvaldībā, pārsvarā lai noregulētu situāciju Folklenda (Malvinu) salu zvejas apgabalā Atlantijas okeāna dienvidrietumu daļā. Attiecībā uz šādiem apgabaliem, kuri nav nevienas RZPO pārvaldībā, ANO Ģenerālā asambleja ir pareizi uzsvērusi karoga valstu atbildību gadījumos, kad starptautiskais regulējums zvejniecības jomā ir vājš. Tas dod pamatu jutīgo dziļjūras ekosistēmu apdraudējuma problēmu minētajos apgabalos risināt kā jautājumu, kam piešķirama vislielākā prioritāte.